
Fenékküszöb tervezésének és létesítésének tapasztalatai
a Duna 1526+511 fkm szelvényében

SZAKMAI NAP
a Bács-Kiskun Vármegyei Mérnöki Kamara szervezésében

2026. nyarán a Duna vízmércéin eddig nem regisztrált, rekord alacsony vízállások voltak észlelhetők. A vízgyűjtő területen bekövetkezett csapadékszegény időjárás következtében kialakuló extrém alacsony vízszintek a folyó vizét hasznosító vízhasználatok ellehetetlenüléséhez vezettek sok helyen. A Paksi Atomerőmű üzemi hűtővizének a folyamatos biztosítása érdekében a Duna vízszintjét megemelő műtárgy létesítése vált szükségessé. A fenékküszöb tervezésének és megépítésének sajátosságait mutatják be a szakmai nap előadásai, a tervezés koordinációjától, a legfőbb méretek felvételét lehetővé tévő modellezési és méretezési tevékenységeken keresztül a kivitelezésig.

A Szakmai Napon való részvétellel a szakmagyakorlók Mérnöki Kamarai kötelező továbbképzése teljesíthető. 

Dátum: 2026. december 8.
Helyszín: Nemzeti Közszolgálati Egyetem, Víztudományi Kar (6500 Baja, Bajcsy-Zsilinszky utca 12-14.)

Program: 	
	8:30
	9:00
	Regisztráció

	9:00
	9:05
	Megnyitó – Abonyi Csaba BKVMK elnök

	9:05
	9:50
	Tájékoztató a Paks – Dunaszentbenedek közötti
fenékküszöb megépítéséről és annak tapasztalatairól

	
	
	Előadó:
	dr. Dobó Kristóf
	OVF - Árvízvédelmi, Folyó- és tógazdálkodási Főosztály, főosztályvezető

	9:50
	10:20
	Modellezési feladatok a 2026. évi szélsőségesen alacsony Duna vízállás kapcsán

	
	
	Előadó:
	dr. Liptay Zoltán
	OVF – Országos Vízjelző Szolgálat, kiemelt műszaki referens


	10:20
	10:35
	Kávészünet

	10:35
	11:05
	A fenékküszöb környezetében kialakuló áramlási és medermorfológiai folyamatok 3D modellezése

	
	
	Előadó:
	Baranya Sándor
	BME-VVT, tanszékvezető

	11:05
	11:35
	Fenékküszöb méretezése folyami terhelésekre

	
	
	Előadó:
	Benedek András
	SBS-Komir Kft., tervező

	11:35
	12:05
	Vízépítési kivitelezés sajátosságai folyami környezetben

	
	
	Előadók:
	Kállai Zoltán
Földes Tamás
	HSP Hídépítő Speciál Építőipari Kft. ügyvezető igazgató
HSP Hídépítő Speciál Építőipari Kft. projektvezető

	12:05
	12:30
	Kérdések és válaszok

	12:30
	13:30
	Szendvicsebéd




A továbbképzési igazolás kiadásának feltétele a személyes jelenlét és a továbbképzési díj befizetése. A képzésen való részvételi díj egységesen: 10000 Ft/fő, melyet a Bács-Kiskun Vármegyei Mérnöki Kamara K&H Banknál vezetett 10200098-25711491-00000000 sz. számlaszámra kell átutalni a képzés időpontját megelőző 3. banki napig. A képzésen való részvétel regisztrációhoz kötött. Regisztrálni a titkarsag@bkmmk.hu címre küldött elektronikus levélben lehet, 2026. december 4-ig.

